google/wiki40b huggingface dataset:
Ismail Kassim

Keluarga politik

Beliau juga merupakan adik kepada bekas Menteri Besar Perlis, Datuk Seri Shahidan Kassim.

Politik

Beliau teleh mengumumkan bahawa keluar dari UMNO dan menjadi seorang ahli bebas di Dewan Undangan Negeri Perlis.
Beliau mengumumkan secara rasmi telah menyertai BERSATU, tetapi Setiausaha Agung BERSATU, Dato' Marzuki Yahya menafikan ada menerima borang secara rasmi daripada Ismail.
Air Force One (filem)

Ringkasan

Perampas merampas pesawat khusus yang membawa Presiden Amerika Syarikat dan keluarganya demi mendapatkan tebusan untuk seorang pengganas yang ditangkap di Rusia, namun Presiden tersebut cuba menumpaskan para pengganas itu satu demi satu.
Sumolah

Plot

Ramlee (Afdlin Shauki) seorang pemuda Melayu yang sukar mengekalkan pekerjaannya, lalu menyebabkan kekecewaan ibunya (Kartina Aziz). Pada suatu hari, Ramlee yang menganggur dan kesempitan wang ini bertembung dengan cabaran yang dikeluarkan oleh seorang pemilik kedai sushi bernama Honda (Patrick Teoh) untuk “makan seberapa banyak yang mampu – dalam had masa yang ditentukan”. Dengan perut lapar dan hati terdesak, Ramlee cuba mengharungi cabaran ini, lalu gagal. Sebagai sagu hati, Honda (Patrick Teoh) membenarkan Ramlee bekerja di restorannya untuk melangsaikan hutangnya.
Ramlee menjadi seorang kakitangan kedai Boleh Sushi, dan bertemankan Haris (Awie) dan Andy (Radhi Khalid). Ramlee juga terus tertarik kepada anak gadis Honda yang jelita bernama, Siti (Inthira Charoenpura), yang merupakan kacukan Jepun dan Melayu. Ramlee kemudian mula mempelajari erti mendapat pekerjaan yang bagus, serta sahabat dan keluarga yang baik.
Suatu hari Ramlee menyedari bahawa sebahagian kewajipannya sebagai kakitangan Boleh Sushi adalah untuk menyertai Kejohanan Sumo Amatur Persatuan Sushu Malaysia yang dianjurkan oleh pemilik restoran sushi berbangsa Jepun di Malaysia.
Sewaktu menyertai satu perlawanan persahabatan, Akira (Gurmit Singh), bekas teman lelaki Siti, memalukan Ramlee di khalayak umum. Setelah itu Ramlee mendapati bahawa dia telah terpedaya untuk bekerja di Boleh Sushi kerana Honda terdesak untuk mencari ahli ketiga bagi pasukan mereka.
Ramlee perlu membuat pilihan sama ada untuk terus bekerja dan berjuang untuk Boleh Sushi menjelang Kejohanan akan datang, atau berhenti kerja lalu mengecewakan sahabatnya. Dia berputus untuk menyahut cabaran itu lalu mula berlatih dengan rakan sekerjanya untuk perlawanan tersebut.
Ramlee menghayati erti perkataan bahasa Jepun nokotta – jangan sesekali putus asa, perlawanan masih belum ditentukan siapa yang menang. Selain itu, dia juga menyedari bahawa tidak kira apa keputusannya, adalah satu penghormatan besar baginya untuk berjuang. Akhirnya, cabaran Ramlee adalah untuk melepaskan alasan yang direkanya untuk kepentingan sendiri, lalu berjuang sampai habis, pantang berundur sebelum berlawan.
Sekolah Kebangsaan Telok Gadong

Sejarah

Sekolah Kebangsaan Telok Gadong adalah diantara sekolah yang tertua kedua di Selangor. Sekolah ini telah dibuka pada tahun 1897. Sekolah ini ditubuhkan di sebuah bangunan hospital lama yang terletak di persimpangan Jalan Sungai Bertik dan Jalan Pelabuhan Klang. Pada masa pembukaan, sekolah ini dikenali sebagai Sekolah Melayu Telok Gadong. Nama ini diambil sempena nama tempat tersebut.
Bangunan asal sekolah iaitu bangunan hospital lama yang diubahsuai dengan tiga bilik darjah yang menampung 50 orang murid. Pada masa itu, Guru Besar yang bertugas ialah Encik Hitan bin Abdul Samad (1896 - 1909). Pada tahun 1926, sebuah bangunan baru didirikan untuk menampung bilik darjah. Pada tahun 1935, sebuah bangsal tambahan dibina bagi menampung 300 orang murid.
Sekolah Melayu Telok Gadong tidak kekal di tapak bangunan hospital tersebut. Ia telah dipindahkan ke lokasi baru iaitu bangunan sekolah yang ada sekarang ini iaitu di Jalan Yadi pada 5 Disember 1964. Bangunan lama sekolah ini telah dirobohkan dan dibina jalan raya serta rumah.
Sekolah ini telah ditukar kepada Sekolah Kebangsaan Telok Gadong. Pada mulanya, sekolah ini mempunyai dua buah bangunan sahaja iaitu blok  A dan blok B yang menampung sejumlah 600 orang murid. Bangunan tersebut telah dirasmikan oleh YB Dato' Harun bin Idris pada tahun 1965 iaitu Menteri Besar Selangor pada masa itu. Sekolah ini hanya mempunyai 10 bilik darjah, sebuah pejabat, padang bola sepak, gelanggang badminton, tandas, tempat letak basikal, bekalan air dan elektrik.
Pada tahun 1975, sekolah ini mendapat bangunan baru empat tingkat,. Bangunan ini telah dirasmikan oleh KDYMM Sultan Selangor, Sultan Salahuddin Abdul Aziz Shah Alhaj ibni Almarhum Sultan Hishamuddin Alam Shah pada tahun 1977. Pembinaan bangunan tersebut telah menelan belanja sebanyak setengah juta ringgit. Pada tahun 1983, sekolah ini mendapat lagi dua buah bangunan baru iaitu blok D dan blok E.
Pada tahun 1987, sekolah ini telah dijadikan dua buah sekolah dengan dua pentadbiran yang berasingan iaitu Sekolah Kebangsaan Telok Gadong dan Sekolah Kebangsaan Telok Gadong Dua. Pada tahun 1990, Sekolah Kebangsaan Telok Gadong Dua dipindahkan ke sekolah baru yang dibina bersebelahan dengan Sekolah Kebangsaan Telok Gadong dan diberi nama Sekolah Rendah Sungai Udang.
Kini, Sekolah Kebangsaan Telok Gadong mempunyai sebuah bangunan baru setinggi tiga tingkat iaitu blok F yang telah siap pada tahun 1998. Bangunan tersebut disediakan satu makmal sains dan 13 buah bilik. Pada tahun 2001, sebuah makmal komputer telah didirikan di sebelah blok F dan siap digunakan pada tahun 2002. Makmal ini dapat menampung seramai 80 orang murid dalam satu masa. 
Pada tahun 2003, Pendidikan Prasekolah bermula menggunakan dua kelas di blok F dan menempatkan 50 orang murid. Sebuah blok baru telah dibina untuk Prasekolah Pendidikan Khas yang bermula pada tahun 2008.
Pada tahun 2009, Sekolah Kebangsaan Telok Gadong memiliki 841 pelajar lelaki dan 757 pelajar perempuan, menjadikan jumlah keseluruhan murid seramai 1598 orang. Ia mempunyai seramai 112 orang guru.
Tisyri

Tisyri atau Tishri (Bahasa Ibrani: תִּשְׁרֵי) ialah bulan ketujuh dalam kalendar Ibrani yang mengikut konsep tahun liturgi. Namun begitu dalam konsep tahun awam Yahudi, Tishri dianggap sebagai bulan pertama bagi 12 bulan dalam kalender Yahudi. Tishri selalunya terjadi pada bulan September–Oktober dalam kalendar Gregory.
Tisyri mendapat nama dari bahasa orang Babilon yang dipanggil Ethanim (Bahasa Ibrani: אֵתָנִים - 1 Kings 8:2). Bulan ini adalah bulan musim luruh yang mengandungi 30 hari.
San Francisco Pride

Pengenalan

Sambutan Perarakan Lesbian, Gay, Biseksual dan Tansjantina San Francisco, atau lebih dikenali sebagai "San Francisco Pride" dalam bahasa Inggeris, merupakan perarakan dan fiesta tahunan yang disambut pada setiap akhir bulan Jun di San Francisco, California untuk memperingati komuniti lesbian, gay, biseksual, transjantina dan rakan sekutu komuniti. Sambutan San Francisco Pride Ke-44 pada tahun 2014 telah mencatatkan penyertaan sebanyak 200 lebih kontijen perarakan dan dianggap sebagai perhimpunan komuniti lesbian, gay, biseksual, transjantina dan rakan sekutu komuniti yang terbesar di Amerika Syarikat oleh laman web rasmi perarakan tersebut.
Murder

Penerbitan

Album ini menjadi album studio pertama mereka yang dikeluarkan dalam tempoh 9 tahun. Rakaman album Murder mengambil masa lima tahun untuk disiapkan, sepanjang tempoh itu, SevenCollar T-Shirt melancarkan lagu "Ordinary Life", yang mana lagu tersebut dikeluarkan sebagai single promosi, hampir lima tahun sebelum album itu dikeluarkan. Bagaimanapun, ia digugurkan dari senarai runut terakhir Murder.
Menurut vokalis, Saiful Ridzuan: "Kami berbangga menulis dan menerbitkan album 10-lagu penuh yang semakin berkurangan dalam industri muzik tempatan pada masa kini,". Karya seni untuk album ini dihasilkan oleh Adib Azfar. Roslan Aziz yang sebelum ini menjadi pengadun untuk album Drones (2004), menjadi pengadun untuk album ini. Rakaman album ini siap sepenuhnya pada April 2018. Album ini ditujukan khas kepada pengasas bersama Laguna Music, Jeremy Little yang meninggal dunia pada 2014, iaitu empat tahun sebelum Murder dikeluarkan.

Keluaran dan sambutan

Murder dikeluarkan pada 16 Disember 2018. Dua lagu di dalam album ini dikeluarkan sebagai single–"Lines" dan "Black Rain", majlis pelancaran album ini diadakan di The Bee, Publika dengan salinan album Murder dan poster yang ditandatangani serta pelekat edisi terhad. Kemeja t dan beg galas edisi terhad juga dijual semasa pelancaran.
Menurut Zin Ahmadi dalam ulasan retrospektif beliau untuk Awful Track Record, "Murder ialah sebuah album yang mempunyai banyak janji konseptual".
Pondok Kaso Landeuh

Poskod

Poskod yang digunakan di Pondok Kaso Landeuh adalah 43357. Terdapat buah desa di dalam daerah kecamatan Parung Kuda.
Seberang Kampung Baru

Poskod

Poskod yang digunakan di Seberang Kampung Baru, Kuala Kedah, Kedah adalah 06600.
Puy-de-Serre

Puy-de-Serre ialah sebuah komun di jabatan Vendée di wilayah Pays de la Loire barat Perancis.
Filem The Gnome-Mobile

Pelakon

Filem ini turut disertai oleh beberapa orang pelakon terkenal, antaranya adalah Walter Brennan, Matthew Garber, Karen Dotrice

Ringkasan

Jutawan aneh dan cucu-cucunya, terbabit dalam kedulitan beberapa gnomes hutan yang sedang mencari baki suku puak mereka ...
Merton Miller

Merton Howard Miller (16 Mei 1923 - 3 Jun 2000) ialah ahli ekonomi Amerika, dan pengarang bersama teorem Modigliani-Miller (1958), yang mencadangkan struktur ketidakadilan hutang. Beliau berkongsi Hadiah Peringatan Nobel dalam Sains Ekonomi pada tahun 1990, bersama dengan Harry Markowitz dan William F. Sharpe. Miller membelanjakan sebahagian besar kerjaya akademiknya di Sekolah Perniagaan Booth Universiti Chicago.
Barcelona

Sejarah

Terdapat dua buah legenda yang berbeza tentang asal Barcelona. Legenda yang pertama mengatakan bahawa kota ini diasaskan oleh Hercules, 400 tahun sebelum pengasasan Rom, dan dibina semula pada abad ke-3 SM oleh Hamilcar Barca dari Carthage (bapa Hannibal) yang menamainya sebagai Barcino, sempena nama keluarganya. Legenda yang kedua pula mengatakan bahawa kota ini diasaskan hanya oleh Hamilcar Barca.
Pada sekitar tahun 15 SM, orang Rom membentuk semula kota itu sebagai castrum (kem tentera Rom) yang dipusatkan pada "Mons Taber", sebuah bukit berhampiran dengan dewan bandar raya sezaman (Plaça de Sant Jaume). Di bawah orang Rom, ia merupakan sebuah tanah jajahan dengan nama keluarga Faventia  atau nama penuhnya, Colonia Faventia Julia Augusta Pia Barcino  atau Colonia Julia Augusta Faventia Paterna Barcino. Mela  menyebut kota itu antara pekan-pekan daerah yang lain, mungkin kerana Barcelona tenggelam oleh jirannya, Tarraco (Tarragona moden). Menurut karya penulis-penulis yang kemudian, kota ini kemudian beransur-ansur menjadi penting dan kaya, dan disayangi kerana lokasi dan pelabuhannya yang unggul. Kota ini mencetak duit syiling sendiri, dengan sesetengahnya dari zaman Galba masih wujud.
Sesetengah puing Rom yang penting didedahkan di bawah Plaça del Rei, pintu masuk melalui muzium bandar raya (Museu d'Història de la Ciutat), dengan perancangan grid Rom yang umum masih dapat dilihat pada hari ini dalam susun atur pusat sejarah, Barri Gòtic ("Kawasan Goth"). Sesetengah serpihan tembuk Rom telah dimasukkan ke dalam binaan gereja La Seu  yang dikatakan dibina pada tahun 343. Kota itu ditaklukkan oleh tentera Visigoth pada awal abad ke-5, dan oleh tentera Moor pada awal abad ke-8. Louis, anak lelaki Charlemagne, menewaskan amir Moor pada 801 dan menjadikan kota itu sebagai Marca Hispanica Carolinga, zon penimbal yang diperintah oleh count Barcelona. Ketika dijarah oleh Al-Mansur pada tahun 985, Barcelona masih merupakan sebuah wilayah perbatasan Kristian.
Para count Barcelona menjadi semakin bebas dan memperluas wilayah mereka sehingga merangkumi semua kawasan Catalonia. Kemudiannya pada abad ke-13, Kerajaan Aragon menaklukkan banyak tanah jajahan di luar negeri, dan memerintah Laut Mediterranean barat serta wilayah-wilayah yang jauh dari Naples dan Sicily sehingga Athens. Hubungan dinasti yang diikat antara Kerajaan Aragon dengan Kerajaan Castile menandakan permulaan kemerosotan Barcelona.
Perumandi

Demografik 2001

Menurut bancian India pada tahun 2001, Perumandi memiliki bilangan penduduk seramai 7,000. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Perumandi memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 53% lelaki dan 47% wanita mampu membaca. 8% dari populasi berusia di bawah 6 tahun. (2001)
Corral de Calatrava

Corral de Calatrava merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Rotoskop

Rotoskop ([ro-to-skop], rotoscope) ialah alat khusus yang digunakan dalam suatu teknik animasi di mana juruanimasi menyurih pergerakan dalam rakaman gambar objek sebenar sedia ada lalu menerapkan pergerakan tersebut kepada rupa animasi yang dilukis (perotoskopan, rotoscoping)  agar dapat mewujudkan suatu pergerakan yang tampak  hampir benar dan realistik.
Astrid Sartiasari

Biografi

Astrid Sartiasari dilahirkan kepada pasangan Drs. HM Ali Basjar dan Dra. Siti Kustiiyah pada 27 Januari 1982 di Surabaya. Beliau mendapat pendidikan di SDN. Dr Soetomo VIII Surabaya, SMPN 1 Surabaya, SMUN 2 Surabaya dan Perguruan Tinggi Sekolah Tinggi Teknik Surabaya.

Kerjaya

Ketertarikan Astrid pada dunia nyanyian sudah terlihat sejak kecil. Semasa SMA, Astrid sempat bergabung dalam sebuah band, namun akhirnya Astrid memilih berkerjaya solo kerana band yang selama ini bersamanya bubar kerana sesuatu hal. Astrid pun bersolo dengan bernyanyi dari kafe ke kafe. Dan selama dua tahun Astrid rajin mengirimkan demo ke beberapa label rakaman. Hingga akhirnya “Sony BMG” pun tertarik dan mengajak Astrid untuk bekerja sama untuk mengisi runut bunyi filem “Tusuk Jelangkung”, lagu yang berjudul “Ratu Cahaya”. Setelah itu kerjayanya pun melonjak, pada tahun 2003 Astrid diajak bergabung dalam album kompilasi berjudul “ A Portrait of Yovie” dengan membawakan single terbaru dari Yovie berjudul “Tak 100%”. Selain itu dia juga mengisi runut bunyi filem berjudul “Vina Bilang Cinta”.
Di tahun 2005 Astrid menegeluarkan sebuah album dengan single hitsnya “Cinta Itu” dengan mengusung warna yang berbeza, dark-pop. Lagu ini terdengar sangat gelap yang menjadi sebuah runut bunyi filem layar lebar yang dibintangi oleh “Nirina Zubir” berjudul “Mirror”. Tidak hanya itu lagu lainnya yang diisi oleh astrid di antaranya “Ku Mau kamu Selamanya”, “Cahaya Cinta”, dan “Perpisahan”. Di album Astrid juga berduet dengan Andi Rif di lagu “Ku Mau Kamu Selamanya”.
Pada tahun 2007, Astrid mengeluarkan album repackage dengan menampilkan hit-singlenya “Jadikan Aku Yang Kedua”. Lagu ini pernah menjadi juara di pertandingan CILAPOP 2006 yang merupakan lagu karya M. Novi Umar.
Elsagate

Elsagate ialah neologisme merujuk kepada video kontroversi di YouTube dan YouTube Kids yang dikategorikan sebagai "mesra kanak-kanak," tetapi yang mengandungi tema yang tidak sesuai untuk kanak-kanak. Kebanyakan video di bawah klasifikasi ini penting untuk membentangkan kandungan seperti keganasan, situasi seksual, ubat, alkohol, suntikan, jenaka tandas, dan situasi/aktiviti berbahaya atau mengganggu.
Virazeil

Virazeil ialah komun di jabatan Lot-et-Garonne di bahagian Aquitaine, barat daya Perancis.
Cikangkung

Poskod

Poskod yang digunakan di Cikangkung adalah 43176. Terdapat buah desa di dalam daerah kecamatan Ciracap.
Yahya Lampong

Datuk Yahya Lampong ialah Naib Presiden Perkasa. Pendaftaran Perkasa diluluskan pada 22 September 2008.Perkasa mempertahankan hak-hak Melayu dan Bumiputera dalam Artikel 152 dan 153 Perlembagaan Persekutuan.
Pada 2001, beliau menjadi Ketua Bahagian UMNO Tanjung Aru. Pada 15 April 2011, mesyuarat perwakilan UMNO Tanjung Aru kecoh apabila 60 ahli UMNO dari 23 cawangan ditegah masuk ke dewan persidangan. Kesemua 60 cawangan itu mencalonkan Abdul Razak Dulait sebagai ketua bahagian Tanjung Aru.Yahya Lampong adalah salah seorang anggota cawangan Kampung Sembulan Baru yang menerima notis persidangan yang tidak sah hadir mesyuarat perwakilan bahagian. Fasal 14 (4.5) Perlembangan UMNO menyatakan bahawa cawangan-cawangan yang dicadangkan digantung atau dibubarkan boleh menghantar wakil jika cawangan itu dapat mengadakan persidangan dengan sempurna.

Dilucut dari UMNO

Pada 23 Ogos 2001, Lembaga disiplin UMNO melucutkan kawatan Ketua UMNO bahagian Tanjung Aru, Datuk Yahaya Lampong ;Ketua UMNO bahagian Gopeng, Mustafa Kamal Mohd. Nawi; dua ketua bahagian Muar, Datuk Abdullah Omar dan Abdul Malek Munip; ketua bahagian Baling, Datuk Zainol Md. Isa .Turut menerima nasib sama ialah Ketua UMNO Bahagian Pasir Puteh, Kamaruddin Md. Nor dan Ketua Bahagian Bukit Bintang, Datuk Abdul Azim Mohd. Zabidi.

Pengerusi CIS

Datuk Yahya Lampong adalah pengerusi kilang simen CIS yang dibina dengan kos RM45.5 juta . Kilang ini beroperasi sejak April 2009 di Teluk Sepanggar. Terminal baru dapat membekalkan simen untuk daerah Sandakan, Tawau, Lahad Datu,Kunak, Semporna, Kinabatangan dan Beluran.
The Darkness (filem)

Ringkasan

Sebuah keluarga melawat Grand Canyon dan membawa pulang satu kuasa ghaib yang menakutkan dan menjejaskan kehidupan mereka.
Tumpuan udara

Tumpuan udara ialah kawasan yang ditetapkan di dalam wilayah yang bermusuhan atau diancam yang mana, setelah dirampas dan ditawan, membolehkan pendaratan udara oleh pasukan seterusnya dan material melalui penghubung udara, dan menyediakan manuver dan persiapan ruang yang diperlukan untuk pelancaran operasi. Biasanya ia adalah kawasan yang dirampas dalam fasa serangan operasi airborne. Ia juga boleh digunakan sebagai satu tempat persinggahan atau tempat mengisi bahan bakar bagi operasi kurang tetap.
Lazimnya, satu tumpuan udara didirikan oleh pendaratan helikopter atau askar payung terjun, dan sering mengambil tempat disebuah lapangan terbang (bagi membolehkan pengangkutan konvensional mendarat kemudian) atau disebuah kawasan akses helikopter atau peluncur angin.
Operasi tumpuan udara yang terkenal termasuklah Pertempuran Crete dan Operasi Market Garden semasa Perang Dunia II, dan Operasi Just Cause di Panama pada tahun 1989. Operasi Castor bertujuan untuk menubuhkan satu penyerangan tumpuan udara, tetapi dengan cepat merosot menjadi Pertempuran Dien Bien Phu.
Tappendorf

Tappendorf merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Babakan Sadeng

Poskod

Poskod yang digunakan di Babakan Sadeng adalah 16640. Terdapat buah desa di dalam daerah kecamatan Leuwisadeng.
Bras-d'Asse

Geografi

Kampung ini terletak di tengah-tengah komun, di tebing kanan Asse, yang mengalir ke arah barat daya melalui komun.
Goas

Goas ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Pokémon Red dan Blue

Plot

Di permulaan permainan, para pemain boleh memilih Bulbasaur, Charmander atau Squirtle sebagai Pokémon permulaan daripada Professor Oak. Mereka tidak boleh menangkap mana-mana permulaan atau evolusi-evolusi mereka di dunia liar atau menukar di dalam permainan; jadi, untuk menghabiskan Pokédex dengan semua 150 Pokémon, pemain perlulah memaut permainan-permainan dan menukar dengan pemain lain di dunia sebenar. Tujuan asas permainan ini ialah untuk menjadi pelatih terbaik di seluruh Kanto; ini dengan membesarkan Pokémon, mengalahkan kelapan-lapan Ketua Gym untuk Lencana Gym, dan mengalahkan Elite Four dan Jaguh, musuh pemain. Juga, di sepanjang permainan, Pemain perlu melawan Team Rocket, sebuah organisasi penjahat yang menggunakan Pokémon untuk kejahatan, dan akan berdepan dengan ketua mereka, Giovanni.
Remy, Oise

Remy ialah sebuah komun di jabatan Oise di utara Perancis, wilayah Picardy.
Kampong Ayer

Kampong Ayer adalah sebuah perkampungan air yang didiami penduduk. Kampung ini terletak di Bandar Seri Begawan, Brunei. Ia merupakan sebuah perkampungan air terbesar di Asia Tenggara.

Gambaran am dan sejarah

Gagasan 42 kampung yang dibina di atas kaki bajang dan laluan pejalan kaki dari kayu diduduki lebih kurang 30,000 orang penduduk dan merupakan kampung air terbesar di dalam dunia. Ia juga digelar "Venice Timur". 
Kampung air sebenarnya terdiri daripada perkampungan kecil yang dihubungkan oleh lebih dari 29,140 meter jambatan kaki, dan merangkumi 4,200 binaan termasuk rumah kediaman, masjid, restoran, kedai, sekolah dan sebuah hospital. Laluan pejalan kaki yang panjang tuntas 36 kilometer menghubungkan bangunan-bangunan kampung ini. Pengangkutan utama di kampung ini ialah sampan yang kebiasaannya dilengkapi dengan enjin bot; teksi air persendirian, ataupun swasta, yang kebanyakannya menyerupai bot laju panjang, menyediakan perkhidmatan pengangkutan yang pantas. Dari jauh, kampung ini kelihatan seakan-akan kampung setinggan tetapi sebenarnya penduduk kampung ini menikmati kemudahan moden seperti bekalan elektrik, penyaman udara, televisyen satelit, Internet, dan sistem saliran. Beberapa orang kampung juga membela ayam dan bercucuk tanam dalam pasu. Rumah-rumah kediaman daerah ini mempunyai ciri seni bina unik — bahagian dalam rumah-rumah kayu penuh hiasan yang rapi.
Kampong Ayer telah diduduki selama 1,300 tahun. Antonio Pigafetta menggelarnya "Venice Timur" apabila armada Ferdinand Magellan singgah di kawasan itu pada tahun 1521. Dari segi budaya Brunei, daerah ini merupakan daerah yang penting yang mengekalkan asal-usul petempatan tebing sungai penduduknya. Mengikut Profesor Abdul Aziz daripada Universiti Brunei Darussalam, Kampong Ayer merupakan petempatan air yang paling luas dan termasyhur di Asia Tenggara. "Dari segi sejarah, ia merupakan jati diri negara Brunei dan juga sebuah pusat perdagangan terpenting di Borneo."

Pentadbiran

Kampung-kampung dalam Kampong Ayer adalah Mukim Sungai Kedayan termasuk Bukit Salat, Sumbiling Lama, Sungai Kedayan 'A', Sungai Kedayan 'B', Ujong Tanjong dan Kuala Peminyak; Mukim Tamoi termasuk Tamoi Ujong, Tamoi Tengah, Pengiran Kerma Indera Lama, Pengiran Tajuddin Hitam, Ujong Bukit/Limbongan, Pengiran Bendahara Lama; Mukim Burong Pingai Ayer termasuk Burong Pingai Ayer, Lurong Dalam, Pandai Besi 'A', Pandai Besi 'B', Sungai Pandan 'A', Sungai Pandan 'B', dan Pengiran Setia Negara, Pekan Lama; Mukim Peramu termasuk Peramu, Pekilong Muara, Bakut Pengiran Siraja Muda ' A', Bakut Pengiran Siraja Muda 'B', Bakut Berumput dan Lurong Sikuna; Mukim Saba termasuk Saba Tengah, Saba Ujong, Saba Laut, Saba Darat 'A' dan Saba Darat 'B'. Mukim Sungai Kebun termasuk Setia 'A', Sungai Siamas/Ujong Klinik, Setia 'B' Sungai Kebun, Bolkiah 'A' dan Bolkiah 'B'.
Dalam usaha mengekalkan Kampong Ayer sebagai tapak warisan penting negara, kerajaan Brunei menyediakan beberapa kemudahan seperti jambatan kaki, jeti simen, air paip, bekalan elektrik, sekolah, masjid, klinik, balai polis, dan balai bomba marin. Kesemua enam mukim dikenali sebagai Kampong Ayer.
Ettringen, Mayen-Koblenz

Ettringen merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Burung Camar Tiram

Ciri-ciri

Burung Camar Tiram ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Camar Tiram adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Camar Tiram tidak bergigi.

Pembiakan

Burung Camar Tiram membiak dengan bertelur. Telur Burung Camar Tiram bercangkerang keras.
Flurstedt

Flurstedt merupakan sebuah kawasan perbandaran terletak di daerah Weimarer Land, Thüringen, Jerman.
Uthukuli

Demografik 2001

Menurut bancian India pada tahun 2001, Uthukuli memiliki bilangan penduduk seramai 7,929. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Uthukuli memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 57% lelaki dan 43% wanita mampu membaca. 10% dari populasi berusia di bawah 6 tahun. (2001)
Bueu

Bueu merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Lee Pil-mo

Lee Pil Mo atau dalam bahasa Korea 이필모 dilahirkan pada 26 Jun 1974 merupakan seorang pelakon Korea Selatan.